བདེན་པར་གྲུབ་ན་ཆོས་ཐམས་ཅད་རང་བཞིན་གྱིས་སྟོང་ཉིད་ཡིན་པ་དང་འགལ་བའི་
ཕྱིར། དེ་བས་ན་ཀུན་རྫོབ་ཀྱི་ཆོས་འདི་ལ་ཉོན་མོངས༌ཅན་མིན༌པའི༌མ༌རིག་པས་
བཏགས་པའི་ལོག་པའི་ཀུན་རྫོབ་སྒྱུ་མ་ལྟ་བུ་དང༌། ཉོན་མོངས་པ་ཅན་གྱི་མ་རིག་
པའི་དབང་གིས་བྱུང་བའི་ལོག་པའི་ཀུན་རྫོབ་དངོས་པོ་དང་བདེན་པར་དོན་བྱེད་པ་
དང༌། འཕྲལ་གྱི་འཁྲུལ་རྒྱུའི་མ་རིག་པའི་དབང་གིས་ལོག་པའི་ཀུན་རྫོབ་བྱིས་པའི་ཐ་
སྙད་ དུའང་ བརྫུན་ པའི་ འཁྲུལ་ ཆོས་ཀུན་ རྫོབ་ པ་ འདི་ ལ་ བློས་ བཏགས་ བཞག་གི་
དབང་གིས་ཚུལ་གསུམ་དུ་བྱུང་བ་ཡིན་ལ། དེས་ན་ཆོས་ཐམས་ཅད་རྣམ་པ་ཀུན་དུ་
མངོན་ པར་རྫོགས་ པར་ སངས་ རྒྱས་ པའི་ ཡུལ་མི་གནས་པའི་ མྱང་ འདས་ ཆོས་ ཀྱི་
དབྱིངས་དང་ཡུལ་ཅན་དེ་ཁོང་དུ་ཆུད་པའི་ཡེ་ཤེས་གཉིས་ནི་གཅིག་དང་ཐ་དད་སྤངས་
དེ་
པ་བློས་བཏགས་བཞག་དང་བྲལ་བའི་རྣམ་གྲངས་མིན་པའི་དོན་དམ་བདེན་པ་སྟེ།
ནི་ བཏགས་ ཆོས་ཀུན་རྫོབ་ འཁྲུལ་པ་དང་སྒྲིབ་པའི་ངོ་བོ་ནི་མ་ཡིན་ལ། དེ་ལས་
གཞན་འཁོར་འདས་དང་བདེན་གཉིས་ཀྱིས་བསྡུས་པའི་ཀུན་རྫོབ་ཀྱི་ཆོས་འདི་ཐམས་
ཅད་རྟོག་པས་བཏགས་བཞག་གི་ཆོས་ཙམ་ལས༌ཇི༌ལྟར༌བཏགས༌པ༌ལྟར༌ཆོས་ཅན་
དང་དེའི་ཆོས་ཉིད་གཉིས་ཀ་རང་རང་གི་ངོ་བོས་སྟོང་པས་བདེན་པ་དང་བདེན་མེད་ལ་
སོགས་པའི་རང་བཞིན་དུ་གྲུབ་པ་འགར་ཡང་མེད་ཅིང༌། དེ་འདོགས་བྱེད་ཀྱི་བློ་ཡང་
ཀུན་བཏགས་ཉི་ཚེ་བས་ཤེས་བྱ་རྟེན་འབྲེལ་དང་མཐུན་པར་འབྱུང་མི་རུང་བའི་མེ་
བསིལ་བ་དང་རི་བོང་གི་རྭ་ཡོད་པར་བཏགས་ཀྱང་དེ་ལྟར་བཏགས་པས་ཐ་སྙད་ཙམ་
དུའང་དེ་ལྟར་འབྱུང་བའི་སྐབས་མི་སྲིད་ལ། ཐོག་མེད་ཀྱི་བློ་ལྷན་སྐྱེས་ཀྱི་ཤེས་བྱ་རྟེན་
འབྲེལ་ དང་ མཐུན་ པར་ འབྱུང་ དུ་ རུང་བའི་ ཆོས་ བྱིས་ པའི་ ཐ་ སྙད་དུའང་ མེའི་ རང་
བཞིན་ཚ་བ་དང་རི་རྭ་མེད་པ་རྒྱུ་དགེ་བ་ལས་འབྲས་བུ་བདེ་བ་འབྱུང་བར་བཏགས་པ་

འབྲས་བུ་སངས་རྒྱས་ཀྱི་ས་བཤད་པ།
415
ལྟ་བུ་ནི་དེ་ལྟར་ཐ་སྙད་དུའང་རྟེན་འབྲེལ་སླུ་མེད་དུ་འབྱུང་བ་ལ་འཁྲུལ་པའི་གོ་སྐབས་
མེད༌ཅིང༌དེ༌ལྟར༌ལྟོས༌ནས༌བཞག༌པའི་ཕྱིར། དེ་ལྟའི་འཁོར་འདས་དང་བདེན་གཉིས་
ཀྱིས་བསྡུས་པའི་ཀུན་རྫོབ་པའི་ཆོས་ནི་རང་རང་གི་ངོ་བོས་སྟོང་པ་ཉིད་དུ་རྟོགས་པར་
འགྱུར་བས་སྟོང་ཉིད་རྟོགས་ན་ལས་འབྲས་སླུ་བ་མེད་པར་ངེས་པས་བླང་དོར་མ་
འཚོལ་བར་འབད་པས་ཉམས་རྟོགས་སྐྱེ་བར་འགྱུར་བའི་ཐབས་ཀྱང་གནད་འདི་ཉིད་
དོ། །དོན་འདི་མ་རྟོགས་པར་ཁ་ཅིག་༌ཀ༌བ༌ཀ༌བའི༌དངོས༌པོར༌བདེན༌ཀྱང༌། ཀ་བ་
རྟགས་ཀྱི་དགག་བྱའི་དངོས་པོར་བདེན་པར་མ་གྲུབ་ཅེས་བརྗོད་པ་ཙམ་གྱིས་ཀ་བའི་
དངོས་པོ་ཐ་སྙད་ཙམ་དུའང༌རང༌རང༌ངོ༌བོས༌སྟོང༌པའི༌སྟོང༌ཉིད༌ཀྱི༌དོན༌དུ་འཆད་མ་
ནུས་སོ་ཞེས་ཟེར། ཀ་བ་ཀ་བའི་དངོས་པོར་སྨྲ་ན། ཀ་བའི་དངོས་པོ་ཐ་སྙད་དུའང་
རང་རང་ངོ་བོས་སྟོང་ཞེས་པའི་ཞེན་དོན་གྱི་དམ་བཅའ་དང་འགལ་ལ། ཁྱེད་ཅག་ཆོས་
ཐམས་ཅད་བཏགས་ནས་བཞག་པའི་ཆོས་ཅན་ཉིད་སྟོང་ཉིད་དུ་གཏན་ལ་དབབ་པ་
ཙམ༌གྱི༌སྟོང༌ཉིད༌རྟོགས༌པར༌ནུས༌པའི་བློ་ཁ་མ་ཚིམ་པར་ད་དུང་བཏགས་དོན་བཙལ་
ནས་འཚོལ་བའི་དངོས་པོ་སྟོང་ཉིད་དུ༌གཏན༌ལ༌དབབ༌པར༌བྱས༌པའི༌སྟོང་པ་ཉིད་
ཞིག་སྟོང་ཉིད་རྣམ་དག་ཡིན་ལ། རྟེན་འབྲེལ་གྱི་ཆོས་ཙམ་རང་རང་ངོ་བོས་སྟོང་པར་
རྟོགས་པས་ཆད་ལྟ་ལས་སྟོང་ཉིད་ཇི་བཞིན་པ་རྟོགས་པའི་གོ་མི་ཆོད་པར་སྨྲ་བ་འདི་
ནི། མགོན་པོ་ཀླུ་སྒྲུབ་ཀྱི་དགོངས་པ་མ་ཡིན་ཏེ། དེས་ནི་བཏགས་བཞག་གི་ཆོས་ཅན་
ལ་སྟོང་ཉིད་དུ་གཏན་ལ་དབབ་པས་ཆོས་དེའི་སྟོང་ཉིད་རྟོགས་པར་འགྱུར་གྱི། དེ་
ལས་གཞན་དུ་ཤེས་བྱར་མེད་པའི་ཆོས་སྟོང་ཉིད་དུ་གཏན་ལ་མ་ཕབ་ཀྱང༌། གྲོལ་བ་
དོན་གཉེར་ལ་གནོད་པ་ཅུང་ཟད་ཀྱང་མེད་དེ། ཤེས་བྱར་མེད་པའི་ཆོས་ལ་དངོས་
བདེན་དུ་རྟོག་པའི་གཞི་མེད་པའི་ཕྱིར་ཞེས་སྟོང་ཉིད་དུ་གཏན་ལ་དབབ་བྱའི་ཆོས་ནི་
ཤེས་ བྱ་ གཟུགས་ ནས་ རྣམ་ མཁྱེན་ གྱི་ བར་ གྱི་ བཏགས་ ཆོས་ འདི་ ཁོ་ ན་ ཡིན་ པར་
གསུངས༌པ༌ལས༌ཁྱེད་ཅག་དེ་ལས་གོ་ཟློག་སྟེ་སྨྲ་བའི་ཕྱིར། ཁོ་བོ་ཅག་ནི་བཏགས་
བཞག་གི་འཁྲུལ་ཆོས་ཤེས་བྱ་མྱུ་གུ་ལྟ་བུ་དེ་འབྲས་བུ་སླུ་མེད་དུ་བསྐྱེད་པའི་ཤེས་བྱ་
རང༌བདེན༌པར༌གྲུབ༌པ༌དེ༌ཀ༌འགོག་པ་ཡིན་ལ། དེ་ལྟ་ན་ཆོས་ཅན་གྱི་ངོ་བོ་བཀག་

416
འཇུག་ཊཱིཀ་སྐལ་བཟང་དགའ་སྟོན།
པས་ཕྱོགས་ཆོས་ཀྱི་ཚུལ་མི་གྲུབ་པས། བསྒྲུབ་བྱ་དེ་ཡང་སྒྲུབ་པར་མི་ནུས་སོ་སྙམ་ན།
ཁོ་བོ་ཅག་ནི་དཔྱད་ན་ཤེས་བྱར་བདེན་པ་གཉིས་ཀར་མེད་པའི་ཆོས་ཅན་མྱུ་གུ་ལྟ་བུ་
འཁྲུལ་ཆོས་དེ་ཁྱེད་རང་གི་ཤེས་བྱར་ཡོད་པར་འདོད་པ་དེ་དགག་ཆེད་ཆོས་ཅན་དུ་
བཟུང་བ་ལས། དེ་ལས་གཞན་ཆོས་ཅན་དེ་འདྲ་དབུ་མ་པའི་རང་ལུགས་ཀྱི་ཤེས་བྱར་
མ༌བཞག༌ཅིང༌། དེ༌མ༌བཞག༌པས༌དེར་ལྟོས་ཀྱི་ཕྱོགས་ཆོས་རང་ལུགས་ཀྱང་མ་གྲུབ་
ཅིང༌། དེ་མ་གྲུབ་ན་རང་ལུགས་ཀྱི་ཚད་མས་བསྒྲུབ་བྱ་དེ་ལྟར་སྒྲུབ་བོ་ཞེས་ངེད་ཀྱིས་
འགར་ཡང་མི་སྨྲ་ལ། དེ་ལྟ་ནའང་ཤེས་བྱ་མྱུ་གུ་རང་བདེན་པ་ཞྀག་གིས་རང་འབྲས་
རང་བདེན་པ་བསྐྱེད་པའི་ལོག་རྟོག་འགོག་མི་ནུས་པ་མིན་ཏེ། རང་སྡེ་དངོས་སྨྲ་བ་
དག་གིས་སྤྱི་གཙོ༌བོ༌རང༌ལུགས༌ཀྱི་ཤེས་བྱར་མི་འདོད་ཀྱང་གཞན་ལ་གྲགས་པ་དེ་
ཆོས་ཅན་དུ་བཟུང་ནས་དེ་ལྟར་ཤེས་བྱ་ལ་ཡོད་པའི་ལོག་རྟོག་འགོག་བྱེད་དུ་སྦྱོར་བ་
བཞིན་འདིར་ཡང་དེ་ལྟར་ཤེས་པར་བྱ་བ་ཡིན་ནོ། །དེས་ན་འདི་སྐབས་སུ་དབུ་མའི་
སྙིང་པོ་བསྡུས་པའི་ལེགས་བཤད་དུ་མ་དང༌། ཙོང་ཁ་པ་ཆེན་པོ་སོགས་ཀྱི་འདོད་ཚུལ་
ལ་དགག་སྒྲུབ་དཔྱིས་ཕྱིན་པ་དང་ངེས་དོན་བླ་ན་མེད་པའི་ཚུལ་དུ་མ་འབྱམས་ཀླས་པ་
སྒྲོ་སྐུར་དང་བྲལ་བ་རྫོགས་པའི་སངས་རྒྱས་དང༌། དཔལ་མགོན་ཀླུ་སྒྲུབ་ཡབ་སྲས་ཀྱི་
དགོངས་ པ་ ཇི་ ལྟ་ བར་ དཔལ་ ལྡན་དྭགས་པོ་བཀའ་བརྒྱུད་ཀྱིས་ཐུགས་ཉམས་སུ་
བསྟར་བ་ལས། འགྲན་བྲལ་བཀའ་བརྒྱུད་ཀྱི་བསྟན་པའི་མིག་གཅིག་རྗེ་མི་བསྐྱོད་
ཞབས་ཀྱི་ཞལ་ལུང་ལས་ཆ་ཤས་ཙམ་འདུས་ཤིང་སྨོས་ལ་རྒྱས་པ་ནི་ཀར་ཊཱིཀཱ་ཆེན་མོ་
ལས་འབྱུང་བས་དེར་བལྟ་བར་བྱའོ། །
གསུམ་ཕ་བསྟན་བཅོས་ཀྱི་མཛད་བྱང་དང་འགྱུར་བྱང་སྨོས་པ་ནི།
དབུ་མ་ལ་འཇུག་པ་ཟབ་པ་དང་རྒྱ་ཆེ་བའི་ཚུལ་གསལ་བར་བྱེད་པ། སློབ་
དཔོན་ཟླ་བ་གྲགས་པ་ཐེག་པ་མཆོག་ལ་ཐུགས་གཞོལ་བ། མི་འཕྲོག་པའི་མཁྱེན་རབ་
དང་ཐུགས་རྗེ་མངའ་བ། རི་མོས་བྲིས་པའི་བ་དྲུས་མ་ལས་འོ་མ་བཞོས་པས་བདེན་
པར་མངོན་པར་ཞེན་པ་བཟློག་པར་མཛད་པས་སྦྱར་བ་རྫོགས་སོ།། །།

འབྲས་བུ་སངས་རྒྱས་ཀྱི་ས་བཤད་པ།
417
ཁ་ཆེའི་ཡུལ་གྱི་གྲོང་ཁྱེར་དཔེ་མེད་ཀྱི་དབུས། རིན་ཆེན་སྦས་པའི་གཙུག་
ལག་ཁང་དུ་ཁ་ཆེའི་རྒྱལ་པོ་དཔལ་འཕགས་པ་ལྷའི་སྐུ་རིང་ལ། རྒྱ་གར་གྱི་མཁན་
པོ་ཏཱི་ལ་ཀ་དང༌། བོད་ཀྱི་ལོ་ཙྪ་བ་བནྡེ་པ་ཚབ་ཉི་མ་གྲགས་ཀྱིས་ཁ་ཆེའི་དཔེ་དང་
མཐུན་པར་བསྒྱུར། ཕྱིས་ར་ས་ར༌མོ༌ཆེར༌རྒྱ༌གར༌གྱི༌མཁན༌པོ༌ཀ༌ན༌ཀ༌ཝརྨ༌དང༌།
ལོཙྪ་བ་དེ་ཉིད་ཀྱིས་ཉི་
འོག་ཤར་ཕྱོགས་པའི་དཔེ་དང་གཏུགས་ཤིང་ལེགས་པར་
བཅོས་ཏེ་གཏན་ལ་ཕབ་པའོ།། །།
ཞེས་པས་བསྟན། དབུ་མ་ལ་འཇུག་པ་ཞེས་བྱ་བ་ཟབ་པ་དང་རྒྱ་ཆེ་བའི་ཚུལ་
གསལ་བར་བྱེད་པ་སློབ་དཔོན་ཟླ་བ་གྲགས་པ་ཐེག་པ་མཆོག་ལ་ཐུགས་གཞོལ་བ།
མི་འཕྲོག་པའི་མཁྱེན་རབ་དང་ཐུགས་རྗེ་མངའ་བ། རི་མོས་བྲིས་པའི་བ་དྲུས་མ་ལས་
འོ་མ་བཞོས་པས་བདེན་པར་མངོན་ པར་ཞེན་པ་ བཟློག་པར་མཛད་པས་སྦྱར་བའི་
འཇུག་ ག་པའི་ཊཱི་ཀ་དྭགས་བརྒྱུད་གྲུབ་པའི་ཤིང་རྟ་ལས་ཚིག་དོན་མ་འཁྲུལ་བར་མདོར་
བསྡུས་པ་དབུ་མ་ལ་འཇུག་པའི་རྣམ་བཤད་དྭགས་བརྒྱུད་གྲུབ་པའི་ཤིང་རྟ་འདྲེན་བྱེད་
སྐལ་བཟང་དགའ་སྟོན་ཞེས་བྱ་བ་རྫོགས་སོ།། །།
ཁ་ཆེའི་ཡུལ་གྱི་གྲོང་ཁྱེར་དཔེ་མེད་ཀྱི་དབུས་སུ་རིན་ཆེན་སྦས་པའི་གཙུག་
ལག་ཁང་དུ་ཁྭ་ཆེའི་རྒྱལ་པོ་དཔལ་འཕགས་པ་ལྷའི་སྐུ་རིང་ལ་རྒྱ་གར་གྱི་མཁན་པོ་ཏཱི་
ལ་ཀ་དང༌། བོད་ཀྱི་ལོཙྪ་བནྡེ་པ་ཚབ་ཉི་མ་གྲགས་ཀྱིས་ཁ་ཆེའི་དཔེ་དང་མཐུན་པར་
བསྒྱུར། ཕྱིས་ར་ས་ར་མོ་ཆེར་བརྡ་སྤྲོད་པའི་མཁན་པོ་ཀ་ན་ཀ་ཝརྨ་སྟེ་གསེར་གྱི་གོ་
ཆ་དང༌། འཇིག་རྟེན་སྡེ་པར་བྱེད་པས་སམ། འཇིག་རྟེན་འདུན་པར་བྱེད་པའམ།
འཇིག་རྟེན་གྱི་མིག་ཏུ་གྱུར་པའི་ལོཙྪ་བ་དེ་ཉིད་ཀྱིས་ཉི་འོག་ཤར་ཕྱོགས་པའི་དཔེ་དང་
གཏུགས་ཤིང༌། ཚིག་གི་ཆ་ལ་ལེགས་པར་བཅོས་ཏེ། དོན་གྱི་ཆ་ཡང་དག་པར་གཏན་
ལ་ཕབ་པའོ།། །།
སྨྲས་པ། ཆོས་ཀུན་གདོད་ནས་འགའ་ཡང་མ་དམིགས་སྤྲོས་པས་དབེན་ཀྱང་
མཁྱེན་པའི་སྐད་ཅིག་གཅིག་ཉིད་ལ། །དུས་གསུམ་ཀུན་མཁྱེན་ཀརྨ་པ་ཞེས་རང་བྱུང་
ཡེ་ཤེས་རོལ་པ་ཆེན་པོས་དེ་བཞིན་གཤེགས། །མཐོང་བ་ཐོས་པ་དྲན་པས་དོན་ལྡན་

418
འཇུག་ཊཱིཀ་སྐལ་བཟང་དགའ་སྟོན།
མི་ཕམ་བླ་མ་མཚོ་སྐྱེས་རྡོ་རྗེ་སྐྱེ་དགུའི་མགོན། །དབྱངས་ཅན་ངག་གི་ཆོས་འཁོར་བྱེད་
པའི་དགའ་སྟོན་བཟང་པོས་འགྲོ་བའི་དོན་སྒྲུབ་མཛད་དེར་འདུད། །
གང་དེའི་ཕྲིན་ལས་གདུགས་དགའ་མཆོག་གི་གྲིབ་བསིལ་ལ་ཆགས་རིས་
མེད་མ་རྒན་ཚོགས་རྣམས་ལ། །བཟོད་མེད་སྙིང་རྗེས་གཏན་གྱི་ཕན་བདེ་ཞི་བའི་གོ་
འཕང་དམ་པར་སྦྱོར་ལས་ངེས་དོན་གྱི། །ཉིང་ཁུ་འདི་ནི་སྐལ་མཆོག་རྣམས་ལ་ཤཱཀྱའི་
དགེ་སློང་མི་ཕམ་ཆོས་ཀྱི་དབང་ཕྱུག་གིས། །ཀླུ་སྒྲུབ་བློའི་བུམ་པ་བཟང་པོའི་ཟ་མ་
ཏོག་ནས་ལེགས་པར་ཕྱུང་སྟེ་སྦྱིན་ཟིན་ཏོ། །
མཐའ་བྲལ་གཞལ་མེད་ནོར་བུའི་བང་མཛོད་རང་གིར་གྱུར་པའི་ཀླུ་སྒྲུབ་
ལུགས་བཟང་བེེཌཱུརྱ། །རིང་དུ་དོར་ནས་སྣ་ཚོགས་རྟོག་གེའི་དུག་ཆུས་སྦགས་པའི་
མཆིང་བུ་ལེན་བྱེད་ལོག་བློ་ཅན། །དེ་དག་རྣམས་ལ་བརྩེ་བས་མ་བཟོད་དཔལ་ལྡན་
ཟླ་ བའི་ དགོངས་ དོན་ སྙིང་ པོ་ ཪིན་ཆེན་འདི། །གཞུང་དོན་ཇི་བཞིན་ ལེགས་ པར་
བཀྲལ་མོད་ནོངས་པར་གྱུར་ན་འདི་ལ་མཁས་རྣམས་བཟོད་པར་མཛོད། །
འདི་ལས་བྱུང་བའི་ལེགས་བྱས་ཟླ་ཚེས་གསར་པ་གང་དེས་ཐར་པའི་བདེ་འ
བྱུང་དར་བ་ཡི། །རལ་བའི་རྩེ་མོར་བརྒྱན་ཅིང་མཛེས་པས་དྭགས་བརྒྱུད་སྐབས་
གསུམ་གྲོང་གི་དཔལ་གྱུར་དེ་ལས་ཀྱང་། །རྒྱལ་བསྟན་སྙིང་པོ་ཀརྨའི་བཀའ་བརྒྱུད་ཕྱི་
མའི་མུ་མཐར་ཐུག་གི་བར་དུ་མི་ཉམས་པར། །ལུང་དང་རྟོགས་པའི་བདུད་རྩིའི་རྒྱ་
མཚོར་འཆར་བས་རྟག་ཏུ་སྒྲུབ་བརྒྱུད་བསྟན་པ་འབར་གྱུར་ཅིག
བདག་ཀྱང་མཁའ་ཁྱབ་སེམས་ཅན་དོན་དུ་བཟང་པོར་སྤྱོད་པས་སངས་རྒྱས་
རྒྱ་མཚོ་མཉེས་བགྱིད་ཅིང༌། །ཞིང་ཁམས་རྒྱ་མཚོར་སེམས་ཅན་རྒྱ་མཚོ་རབ་ཏུ་སྨིན་
བྱེད་ཚེ་རིང་ནད་མེད་བསམ་དོན་འགྲུབ། །ཚུར་རོལ་འཁོར་དང་ཕ་རོལ་ཞི་བར་མི་
ཚེ་འང་ནད་མེད་བསལ་དན
གནས་ཐབས་ཤེས་ཟབ་མོའི་མཆོག་ཏུ་གྱུར་པ་ཡི། །མངོན་མཐོའི་ལུས་སེམས་རྟེན་
མཆོག་འདི་ལ་ཐོས་བསམ་སྒོམ་པའི་སྒྲུབ་པའི་ཁྱད་ཅན་ཕུལ་ཕྱིན་ཏེ། །འཆད་རྩོད་
རྩོམ་སོགས་ཕྲིན་ལས་བཟང་པོས་ཇི་ལྟར་བསམས་པའི་སྨོན་ལམ་རྒྱ་མཚོ་འགྲུབ་གྱུར་
ཅིག །

འབྲས་བུ་སངས་རྒྱས་ཀྱི་ས་བཤད་པ།
419
ཅེས་པ་བློ་གསར་བ་རྣམས་ཀྱིས་ཊཱིཀ་ཆེན་སོགས་ལ་འཇུག་པའི་སྒོ་ཙམ་དགོངས་དོན་
ཇི་བཞིན་ཚིག་སྣ་བསྡུས་ནས་འབྲུ་ཐར་ཆགས་སུ་གཉེར་བ་འདི་ནི། ཡོངས་འཛིན་རྣམ་
གཉིས་ཀྱི་ཞབས་རྡུལ་སྤྱི་བོར་ལེན་པ། ཤཱཀྱའི་དགེ་སློང་གི་གཟུགས་འཛིན་པ་མི་ཕམ་
ཆོས་ཀྱི་དབང་ཕྱུག་གིས་རང་ལོ་ཉེར་གསུམ་པ་ལ་འགོ་བརྩམས་ཉེར་ལྔ་པ་ལ་མཁས་
གྲུབ་དུ་མའི་འདུན་ས། གདན་ས་ཆེན་པོ་དཔལ་གྱི་འོག་མིན་མཚུར་ཕུ་ནས་སྦྱར་བ་
འདིས་ཀྱང་སངས་རྒྱས་ཀྱི་བསྟན་པ་ཡུན་རིང་དུ་གནས་ཤིང་སེམས་ཅན་ཐམས་ཅད་
ཕན་བདེའི་དཔལ་ལ་སྤྱོད་པ་དང་། འཆད་རྩོད་རྩོམ་པའི་དགའ་སྟོན་ཆེན་པོས་འཛམ་
གླིང་ཀུན་ཏུ་ ཁྱབ་པའི་རྒྱུར་བསྔོ་བར་བགྱིའོ། །འཇུག་ཊཱིཀ་དྭགས་བརྒྱུད་གྲུབ་པའི་
ཤིང་རྟ་བདེ་བར་འདྲེན་བྱེད་སྐལ་བཟང་དགའ་སྟོན་ལེགས་པར་གྲུབ་པའོ། །དགེ་
ལེགས་འཕེལ་ཞིང་དར་བར་གྱུར་ཅིག །བཀྲ་ཤིས་དཔལ་འབར་བསྟན་པ་རྒྱས་པའི་
རྒྱན་དུ་ཤོག།
སྟོན་པ་མཉམ་མེད་ཤཱཀྱའི་དབང་པོ་དེའི། །
དགོངས་དོན་ཇི་བཞིན་མཐའ་བྲལ་སྲོལ་བཟང་པོ། །
འབྱེད་མཛད་འགྲན་བྲལ་ཀླུ་སྒྲུབ་ཡབ་སྲས་གཉིས།།
འཇིག་རྟེན་ཀུན་གྱི་བློ་མིག་ཉིད་དུ་གྱུར། །
དེ་ཡི་དགོངས་དོན་རང་སྟོང་དུ་གནས་པ། །